3 ஞானத்தை விரும்புவோர் தம் தந்தையை மகிழ்விப்பார்;  விலைமகளின் உறவை விரும்புகிறவர் சொத்தை அழித்துவிடுவார். 4 நியாயம் வழங்குவதில் அரசர் அக்கறை காட்டினால் நாடு செழிக்கும்;  அவர் வரி சுமத்துவதில் அக்கறை காட்டினால் நாடு பாழாய்ப் போகும். 5 தமக்கு அடுத்திருப்போரை அவர்கள் எதிரிலேயே அளவுமீறிப் புகழ்கிறவர்  அவரைக் கண்ணியில் சிக்கவைக்கிறார். 6 தீயவர் தம் தீவினையில் சிக்கிக் கொள்வர்;  நேர்மையாளரோ மகிழ்ந்து களிகூர்வர்.